Dech e oan bet e Roazhon. Eno e oa aozet un abadenn gant Klub ar Wask Breizh ha Kenderchet e Breizh (*). Kinniget un dornad embregerezhioù zo eus ar re a stumm ar strollad Krouiñ ha Sevenadur e KeB : Josse, Coop  Breizh, Le Minor, Eost (krouet merchodenn Iffig gantañ), Henriot, Palantine (embanner anezhañ, staliet e Bro Vigoudenn).  Anv ez eus bet eus berzh a ra al levr Gwezennoù dispar Breizh (Les arbres remarquables de Bretagne) embannet gant Palantine. Dedennet on gant ar gwez ha gant Breizh. Setu e vo torret ma pod-espern ganin.  Marvailhet em eus gant an Aotrou Belbeoch a ren Palantine. Gwerzhet ez eus bet 2900 skouerenn. Pa chourchemennan anezhañ, e lavar din e vez en arvar bewech ma lañs ul levr  nevez.  Ne gouskan ket mat e-pad un tri miz bennak emezañ, tu ebet da rakwelet hag e ray berzh pe ne ray ket. Embannet ganeomp ul levr all diouzh awen damheñvel war lerch : «Stêrioù Breizh». Ha ni och ober taol gwenn betek-hen.  Stêrioù Breizh ! Paour-kaez pod-espern !